Arktis, Norden, Færøerne og Grønland (november 2020)

Den 06-11-2020 kl. 00:15 skrev Christian Juhl:

Netværk om

**Arktis, Norden, Færøerne & Grønland** (november 2020)

Tak for mange positive tilbagemeldinger på vores første nyhedsbrev i netværket.

Vi er nu 37 personer tilsluttet netværket

Kopiering og deling ses gerne

Bedste hilsner & god læselyst

*Christian Juhl* (Ø)

Tlf. 6162 5098

**Arktis**

**Redegørelse om Arktis.** Folketinget gennemførte 20. oktober sin årlige redegørelsesdebat om Arktis.

Forskningsskib. Det lysner for finansieringen af et nyt dansk forskningsskib, som Enhedslisten længe har rykket for. Læs mere her. Vi har desuden foreslået at arbejdet med forskning i Arktis sker i tæt samarbejde med de andre nordiske lande. Vi arbejder i forskningsforhandlingerne for at få ekstra penge til forskning i Arktis, og placeringen af et forskningscenter i Grønland. Debatten kan se på Folketings TV [her](https://www.ft.dk/aktuelt/webtv/video/20201/salen/4.aspx?as=1#pv)

Aja Chemnitz-Larsens (IA) ordførertale kan læses [her](http://www.kamikposten.dk/global/maskinrum/rutine/leksikon.aspx?tag=emne&folder=hvadermeningen&sprog=da&punkt=Rigsf%C3%A6llesskab+og+selvstyre&soegestreng&udvalgt=20201021121727bd3)

**Nyt forskningsskib.** Alle Folketingets partier blev fredag enige om udmøntningen af den såkaldte forskningsreserve for 2021. I aftalen afsættes der i alt 178,2 millioner kroner til arktisk forskning de næste tre år.Langt hovedparten af pengene skal bruges til det nye arktiske forskningsskib, som de danske havforskere længe har ønsket sig. Således er 170 millioner ud af de 178,2 millioner kroner øremærket medfinansiering af et skib, som DTU skal anskaffe og drive.Læs [her](https://www.altinget.dk/arktis/artikel/aftale-paa-plads-nyt-skib-og-millioner-til-arktisk-forskning).

**Debat om Arktisk Strategi fortsætter**. Fredag 6. november er der fælles debat mellem parlamentarikere og ministre fra de 3 lande i Rigsfællesskabet. Debatoplægget til mødet er en første udkast til strategien, der er opdelt i 6 afsnit. Oplægget er vedhæftet som fil.

Regeringerne i de 3 lande regner med at have oplægget færdig midt i januar måned.

Hvis du vil se de andre nordiske landes Arktis strategi, kan du finde dem her:

Danmark: Den Arktiske Strategi 2011-2020

Færøerne: The Faroe Islands – a nation in the Arctic (2013)

Finland: Finland’s Strategy for the Arctic Region (2013)

Island: A Parliamentary Resolution on Iceland's Arctic Policy (2011)

Norge: Norway’s Arctic Strategy (2017)

Sverige: Sweden’s strategy for the Arctic region (2011)

Sveriges strategi för den arktiska regionen (2020)

**Nordisk Råd**

**Session bag skærmen.** Nordisk Råds session skulle være afholdt i Reykjavik i forrige uge. Det forhindrede coronaen. Derfor blev sessionen gennemført digitalt. Ikke mindre end 16 møder blev holdt bag computerskærmene.

Præsidiet fungerede som plenarforsamling og vedtog en række dokumenter, bl.a. Nordisk Grøn Venstres forslag om at Nordisk Råd skal være CO2-neutral.

Nordisk Grøn Venstre fik under valgene 2 personer i hvert af Nordisk Råds 4 udvalg og i Præsidiet. Desværre mistede NGV pladsen i kontroludvalget.

Det lykkedes ikke at blive enige med Nordisk Ministerråd om at der skal oprettes et ministerråd for transport, for bl.a. at styrke den kollektive trafik - og nattog - mellem landenes hovedstæder.

Vi er sådan repræsenteret i udvalgene:

**Kundskab og kultur**: [Daniel Riazat](https://www.norden.org/da/node/24733) (S) og [Veronika Honkasalo](https://www.norden.org/da/node/36766) (Fi)

**Holdbart Norden:** [**Kolbeinn Óttarsson Proppé**](https://www.norden.org/da/node/410) **(Is) og Sofia Geisler (Gr)**

**Vækst og Udvikling**: [Freddy André Øvstegård](https://www.norden.org/da/node/24694) (N) og [Lorena Delgado Varas](https://www.norden.org/da/node/24708) (S)

**Velfærd**: [Høgni Hoydal](https://www.norden.org/da/node/358) (Fæø) og [Rasmus Nordqvist](https://www.norden.org/da/node/402) (Dk)

**Præsidiet**: [Steinunn Þóra Árnadóttir](https://www.norden.org/da/node/412) (Is) og Christian Juhl (Dk)

Kolbeinn er valgt som næstformand i udvalget for Holdbart Norden

[Her](https://www.norden.org/da/organisation/nordisk-gront-venstre) kan du se mere om både NGVs medlemmer og suppleanter i Nordisk Råd.

**Ny direktør.** Nordisk Råds direktør, Britt Bohlin, ønsker at trække sig efter 5 år på posten, og der er nu nedsat et ansættelsesudvalg, som skal finde en ny direktør.

**Redegørelse om nordisk samarbejde.** Folketinget havde 7. oktober den årlige debat med samarbejdsministeren om det nordiske samarbejde.

Debat emnerne var bl.a. problemerne med den økonomiske administration i Nordisk Ministerråd, samarbejde om civil sikkerhed, nedskæringer i kulturaktiviteterne, forslag om et ministerråd for transport og Covid-19.

Regeringens redegørelse og min ordførertale er vedhæftet som fil.

Min ordførertale er også er vedhæftet som fil

Se debatten på Folketings-TV [her](https://www.ft.dk/aktuelt/webtv/video/20201/salen/2.aspx?as=1#pv) (starter kl. 13.24 – eller tryk på dagsordenpunkt 3 under skærmen)

**Dansk formandskab 2021**. Næste år har Danmark formandskab i Nordisk Råd. Bertel Haarder (V) er valgt som præsident og Annette Lind (A) som vicepræsident. Den danske delegation har lavet Præsidentskabsprogrammet, som er vedhæftet som fil.

**Grønland**

**Serviceaftalen på Thulebasen.** Regeringerne i Danmark og Grønland har meddelt, at der er lys forude i den strandede aftale om serviceaftalen i Pittuffik/Thule. Forhandlingerne er ifølge de 2 udenrigsministre afsluttet, om end der ikke er offentliggjort en endelig tekst. Serviceaftalen har tidligere været sådan indrettet, at den skal tilfalde et grønlandsk/dansk firma, at den skal gavne beskæftigelsen i Grønland, at den gav lærepladser og skatteindtægter til Grønland.

Nogen mener, at den nye aftale med USA er en noget-for-noget aftale, hvor USA får mulighed for endnu mere militær, både i Grønland og på Færøerne

Læs ministrenes pressemeddelelse [her](https://um.dk/da/nyheder-fra-udenrigsministeriet/newsdisplaypage/?newsID=738E90CD-7252-4A5F-82C1-80C1C160DFD8)

Læs Martin Breums kommentar [her](https://www.altinget.dk/arktis/artikel/martin-breum-ny-thule-aftale-udvider-groenlands-udenrigspolitiske-albuerum?SNSubscribed=true&ref=newsletter&refid=altinget-dk-arktis-normal-37&utm_campaign=Altinget%20DK%20-%20Arktis&utm_medium=e-mail&utm_source=nyhedsbrev)

Lyt til Orientering [her](https://www.dr.dk/radio/p1/orientering/orientering-2020-10-30)

**Adopterede børn** Mange kenderhistorierneom de 22 grønlandske børn, som blev tvangsflyttet til Danmark i 50’erne. Den skandale er genstand for en udredning, som blev igangsat i foråret 2019, og som sandsynligvis ender med en politisk undskyldning til de, det gik ud over. Hvis nogle ikke skulle kende baggrunden, kan det med fordel anbefales af læse Tine Brylds Bog: [I den bedste mening](http://www.tinebryld.dk/i-den-bedste-mening/), se filmen [Eksperimentet](https://fjernleje.filmstriben.dk/film/2883769000/eksperimentet) eller lyttet til Podcasten [Eksperimentet- med 22 grønlandske børn](https://bibliotek.kk.dk/nyheder/podcast/eksperimentet-med-22-groenlandske-boern)

En ny skandale er ved at vise sig i Grønland og Danmark. Hundrede-vis af børn er i 50’erne, 60’erne og 70’erne blevet adopteret op uklare grundlag. Det er denne gang Information (16., 17., 24., 28. og 30. oktober) og en gruppe forskere, som bringer den nye sag frem i lyset.

**Forskningsskib.** Også i Grønland inviteres der i nyt forskningsskib. Læs [her](https://sermitsiaq.ag/node/224364)

**Atomvåben**. Danmark har officielt afvist, at USA kunne etablere atomvåben på Thulebasen. Men en nødlanding i 1968 af et B52-bombefly med 4 brintbomber ombord skabte tvivl om dansk afvisningen af atomvåben holdt vand. En del danskere har været på Thulebasen for at samle forurenet sne i forbindelse med nødlandingen. De har efterfølgende efter hårdt pres fået erstatninger for kræftsygdomme og hudsygdomme, antageligt fra den radioaktive forurening. I flere år afviste de danske myndigheder, at det stammede fra arbejdet i Thule.

En dansk journalist, Poul Brink, ansat ved Danmarks Radio i Århus, begyndte i 1988 at grave i sagen, men blev mødt af en mur af tavshed, indtil han tog til USA for at få aktindsigt i arkiverne. Her viste det sig, at den danske regering havde givet tilsagn om at der måtte være atomvåben på Thule.

Hans bog [*Løgnens Univers*](https://www.saxo.com/dk/thulesagen-loegnens-univers-bogen-bag-filmen-idealisten_poul-brink_epub_9788711454824) fra 1997 skabte en voldsom debat. Poul Brink døde desværre i 2002, kun 49 år gammel.  Bogen dannede udgangspunkt for en dokumentarfilm [*Idealisten*](https://danskefilm.dk/film.php?id=2239) i 2014 og skabte endnu en gang debat. Bogen er genudgivet.

**Camp Century** ved Thulebasen var USA's projekt. Et forsøg på fra 1959 at lave en kæmpe base under isen, hvorfra man kunne flytte og affyre atomvåben mod Rusland.

Projektet blev opgivet efter kun 6 år, men var i mange år en hemmelighed. El-systemet blev i Camp Century drevet af et mini-atomkraftværk.

En canadisk eksperts skrev for nogle år siden en artikel, der satte gang i debatten. Det blev afsløret, at der under isen stadig ligger 10.000 tønder med lavradioaktiv affald, dieselolie mm. og at i takt med at sneen flytter sig og smelter, vil tønderne ende i havet.

Enhedslisten har ved flere lejligheder rejst sagen. Vi har stillet krav om at USA måtte betale for oprydningen, men meget tyder på, at den danske regering har givet grønt lys til at USA kunne forlade baserne uden oprydning.  Der blev i 2018 bevilget ca. 80 mill. kr. til at undersøge de ca. 30 baser, som USA har haft på Grønland.

DR2 viste 7. oktober en ny film *Historien om Camp Century – den hemmelige by under isen* som klart viser hensigten med projektet.  [Se filmen her](https://www.dr.dk/drtv/se/historien-om-camp-century_-den-hemmelige-by-under-isen_206432), hvis du ikke fik den at se.

**Stormagter**

Fra Jørgen S Søndergaard:

Da Danmark sidst havde formandskabs i NMR - 2015 - blev der afholdt et seminar på Århus Universitet, som havde noget med fred og konflikter at gøre. NATO contra Rusland osv. Jeg vedlægge en power point af John J. Mearsheimer, som har holdt for alle om aftenen i Aarhus Musikhus.

Pointen er noget om NATOS /USA ansvar for at sende forkerte signaler til Rusland naboer mod syd.

[201106Samlet-redegørelse-om-det-nordiske-samarbejde-2020](https://flygtningeogfred.dk/wp-content/uploads/2020/11/201106Samlet-redegoerelse-om-det-nordiske-samarbejde-2020.pdf)

[201106Nordisk-raad\_præsidentskabsprogram\_DANSK](https://flygtningeogfred.dk/wp-content/uploads/2020/11/201106Nordisk-raad_praesidentskabsprogram_DANSK.pdf)

[201106John-J.-Mearsheimer-The-West's-role .....Novem12 2015](https://flygtningeogfred.dk/wp-content/uploads/2020/11/201106John-J.-Mearsheimer-The-Wests-role-.....Novem12-2015.pptx)

[201106Diskussionsoplæg-parlamentarikermoede-om-arktisk-strategi-6. november-202...](https://flygtningeogfred.dk/wp-content/uploads/2020/11/201106Diskussionsoplaeg-parlamentarikermoede-om-arktisk-strategi-6.-november-202....pdf)

[201106Christian-Juhl-ordførertale-Nordisk-samarbejde](https://flygtningeogfred.dk/wp-content/uploads/2020/11/201106Christian-Juhl-ordfoerertale-Nordisk-samarbejde.docx)